มูลค่าระดมทุนหุ้น IPO ปี 59 ไม่คึกคัก!!
ภาพรวมการระดมทุนหุ้น IPO ในตลาดทุนไทยปี 2559 เสนอขายให้กับประชาชนทั่วไปในครั้งแรกก่อนมีการซื้อขายในตลาดรอง หรือหลักทรัพย์จดทะเบียนใหม่นั่นเองชะลอพอตัว ซึ่งมีมูลค่าระดมทุนอยู่ในระดับต่ำเพียง 52,781.08 ล้านบาท ลดลง 59.33% เมื่อเทียบกับในช่วงปี 2558 มีมูลค่าระดมทุนสูงถึง 129,757.37 ล้านบาท
31 ธ.ค. 2559

–เส้นทางนักลงทุน–
 
ภาพรวมการระดมทุนหุ้น IPO ในตลาดทุนไทยปี 2559 เสนอขายให้กับประชาชนทั่วไปในครั้งแรกก่อนมีการซื้อขายในตลาดรอง หรือหลักทรัพย์จดทะเบียนใหม่นั่นเองชะลอพอตัว ซึ่งมีมูลค่าระดมทุนอยู่ในระดับต่ำเพียง 52,781.08 ล้านบาท ลดลง 59.33% เมื่อเทียบกับในช่วงปี 2558 มีมูลค่าระดมทุนสูงถึง 129,757.37 ล้านบาท
เนื่องจากศักยภาพในการนำหุ้นไอพีโอเข้าซื้อขายในตลาดหลักทรัพย์ปี 2559 มีหลักทรัพย์และกองทุน รวมทั้งสิ้น 27 ราย แยกกลุ่มการซื้อขายอยู่ในตลาดหลักทรัพย์แห่งประเทศไทย (SET) จำนวน 10 บริษัท ในกองทุนรวมโครงสร้างพื้นฐานจำนวน 4 กองทุน และอยู่ในตลาดหลักทรัพย์เอ็ม เอ ไอ (mai) จำนวน 13 บริษัท
ขณะที่ในปี 2558 มีหลักทรัพย์และกองทุน รวมทั้งสิ้น 41 ราย แยกกลุ่มการซื้อขายอยู่ในตลาดหลักทรัพย์แห่งประเทศไทย (SET) จำนวน 20 บริษัท ในกองทุนรวมโครงสร้างพื้นฐานจำนวน 8 กองทุน และอยู่ในตลาดหลักทรัพย์เอ็ม เอ ไอ (mai) จำนวน 13 บริษัท
เห็นได้ว่าการระดมทุนหุ้น IPO ในตลาดทุนไทยปี 2559 มีจำนวนน้อยกว่าพอควรเมื่อเทียบกับปี 2558 จึงไม่ต้องมีขอสงสัยว่ามูลค่าระดมทุนรวมทั้งหมดได้เพียง 52,781.08 ล้านบาท 
ทั้งนี้ในตลาดหลักทรัพย์แห่งประเทศไทย (SET) มีมูลค่าระดมทุนรวมทั้งหมด 26,700.08 ล้านบาท โดยมีบริษัทระดมทุนสูงสุด เป็นหุ้น BPP มูลค่าระดมทุนมากถึง 13,618.34 ล้านบาท
ในส่วนของ กองทุนรวมโครงสร้างพื้นฐาน (PFUND/REIT) มีมูลค่าระดมทุนรวมทั้งหมด 20,168.51 ล้านบาท โดยมีกองทุนที่ระดมทุนสูงสุดเป็น GVREIT มูลค่าระดมทุน 8,148 ล้านบาท
ขณะที่ในตลาดหลักทรัพย์เอ็ม เอ ไอ (mai) มีมูลค่าระดมทุนรวมทั้งหมด 5,912.49 ล้านบาท โดยมีบริษัทที่ระดมทุนสูงสุดเป็น AMA มูลค่าระดมทุน 1,078.92 ล้านบาท                                                                                                              
อย่างไรก็ตาม เชื่อว่าผู้ประกอบการในรูปแบบธุรกิจใหม่ๆ จะหันมาใช้ตลาดทุนเป็นแหล่งระดมทุนที่มีความหลากหลายมากขึ้น เนื่องจากมีช่องทางมากขึ้นกว่าแต่ก่อน เพราะนอกจากจะเสนอขายหุ้นสามัญแล้ว ยังมีการระดมทุนในรูปแบบของกองทรัสต์เพื่อลงทุนในอสังหาริมทรัพย์ที่ทรัพย์สินอยู่ในต่างประเทศประกอบกับมีการระดมทุนขนาดใหญ่ เช่น กองทุนโครงสร้างพื้นฐาน (อินฟราสตรัคเจอร์ฟันด์) ของรัฐวิสาหกิจไทยเป็นแห่งแรกเช่นกัน
สะท้อนให้เห็นว่า ตลาดหุ้นไทยมีช่องทางการระดมทุนที่หลากหลาย ซึ่งผู้ประกอบการสามารถเลือกสรรการระดมทุนได้ตามที่ต้องการ 
คำถามคือ แล้วในปี 2559 มูลค่าระดมทุน IPOจึงน้อยกว่าในปี 2558 ที่มีมูลค่าระดมทุน 129,757.37 ล้านบาท ,ในปี 2557 ที่มีมูลค่าระดมทุน 113,989.96 ล้านบาท และในปี 2556 ที่มีมูลค่าระดมทุน 191,599.84 ล้านบาท อาจเป็นเพราะเป็นปีแห่งการปรับเกณฑ์รับหุ้น IPO เข้าใหม่ทำให้หุ้นหลายๆ ตัวต้องกลับไปแต่งตัวใหม่
ทั้งนี้ทั้งนั้น เชื่อว่ามูลค่าระดมทุนจะกลับมาคึกคักในปี 2560 อย่างแน่นอน หากทุกอย่างลงตัวแล้ว ประกอบกับหุ้น IPO เข้าเทรดในตลาดรองวันแรกสดใสทุกราย!!
…
 
บริษัท/หลักทรัพย์จดทะเบียนเข้าใหม่  ( ข้อมูลรายปี 2559 )
 